VIIENDA KOOSSEISU

OTSUS

Haapsalu,			27. aprill 2007 nr 122

Maa munitsipaalomandisse taotlemine
(Karja-Mihkli park, Väikese-Viigi haljasala, 
Kiltsi tee haljasala II ja Lossiplats)

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Karja-Mihkli haljasala, Väikese-Viigi haljasala ja Kiltsi tee haljasala II on linna hooldatavad haljasalad ja kuuluvad taotlemisele sotsiaalmaana. Lossiplatsil asub linna omandis olev rajatis ja kuulub taotlemisele rajatise teenindamiseks vajaliku maana. Antud maaüksused on vajalikud kohalikule omavalitsusele seatud ülesannete täitmiseks.
Juhindudes Eesti Vabariigi omandireformi aluste seaduse § 20, § 21 lg 2, maareformi seaduse § 25, § 28 lg 1 p 1, lg 2, Vabariigi Valitsuse 02.06.2006 määrusega nr 133 kinnitatud “Maa munitsipaalomandisse andmise korra” § 6, kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse järgmised maaüksused (asendiplaanid lisatud):
1.1.	Karja-Mihkli haljasala, aadress Karja tn 26, Haapsalu	(pindala 1680 m²);
1.2.	Kiltsi tee haljasala II					(pindala 2715 m²);
1.3.	Väikse-Viigi haljasala					(pindala 25641 m²);
1.4.	Lossiplats							(pindala 3827 m²).

2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Maa munitsipaalomandisse taotlemine (Karja-Mihkli park, Väikese-Viigi haljasala, Kiltsi tee haljasala II ja Lossiplats)”

Karja-Mihkli haljasala, Väikese-Viigi haljasala ja Kiltsi tee haljasala II maaüksused kuuluvad taotlemisele sotsiaalmaana MaaRS § 28 lg 1 p 4 alusel ning otsustajaks on maavanem. Taotletavatel maaüksustel asuvad linna hooldatavad haljasalad-pargid. Maadel erastamistaotluse nõuet ei ole.

Lossiplats kuulub taotlemisele linna omandis oleva rajatise teenindamiseks vajaliku maana MaaRS § 28 lg 1 p 1 alusel ning otsustajaks maavanem.

Linnavalitsus teeb ettepaneku eelnõu otsusena vastu võtta.

/allkiri/
Toivo Hein
Aselinnapea